**ШЕТ ТІЛІНЕН ТҮСУ ЕМТИХАНЫН**

**ТАПСЫРУ ҮШІН ӨТІНІШ БЕРУ БОЙЫНША**

**АҚПАРАТ**

Қазақстан Республикасы БҒМ Ұлттық тестілеу орталығы *(бұдан әрі - Орталық)* **2023 жылғы 1 сәуір – 31 шілде** аралығында Қазақстан Республикасы Бас прокуратурасының жанындағы Құқық қорғау органдарының академиясының магистратурасы мен докторантурасына оқуға түсуге үміткерлерден шет тілдері бойынша түсу емтиханына өтініштер қабылдауды жүргізеді.

Шет тілдерінен түсу емтиханына өтініш беру Орталықтың ақпараттық жүйесі арқылы жүзеге асырылады.

Өтініш беру үшін магистратура мен докторантурада оқуға үміткер:

1) **app.testcenter.kz** сайтына кіреді және интерфейс тілін таңдайды;

*2)* өтініш беру жүйесіне электронды пошта арқылы тіркеледі *(электрондық поштаға келген хатта міндетті түрде электрондық поштаны растау қажет);*

*3)* оқуға түсушінің электронды поштасына жіберілген логин мен пароль арқылы авторизациядан өтеді *(электронды поштаға келген логин мен парольді тестілеуге кіргенге дейін өшірмеу қажет)*;

4) жеке сәйкестендіру нөмірін (ЖСН) көрсетіп іздеу батырмасын басады *(А.Т.Ә. автоматты түрде шығады)* және телефон нөмірін көрсетеді;

5) «Өтініш беру» парақшасына өтіп, тестілеу форматын таңдайды

*(жоғары оқу орнынан кейінгі білім* → *шет тілдерінен түсу емтиханы* ***(азаматтық емес жоғары және жоғары оқу орнынан кейінгі білім беру ұйымдары үшін****)*;

6) өтінішті толтыру кезінде білім беру деңгейін, жоғары оқу орнынан кейінгі білім беру ұйымын ***(Қазақстан Республикасы Бас прокуратурасының жанындағы Құқық қорғау органдары академиясы)***, шет тілін тапсыру тілін көрсетеді;

7) тестілеуді өткізу тәртібімен танысып, келісетінін растайды;

8) төлем жасау әдісін таңдап, тестілеуге төлем жасайды.

Барлық кезеңдерден сәтті өткеннен кейін «Сіздің өтінішіңіз қабылданды!» деген мәлімдеме шығады.

Оқуға түсуге үміткерлер тестілеуді тапсыру орнын өз бетінше таңдай алады.

Егер түсуші берілген өтінішті *(тестілеу орнын, тест тапсыру тілін)* өзгерткісі келсе, өтініш беру базасы жабылғанға дейін *(31 шілде Нұр-Сұлтан қаласының уақыты бойынша сағат15:00-ге дейін)* «Менің іс-әрекетім» парақшасында «Өтінішті түзету» батырмасын басып, өзгеріс енгізе алады.

Өтініштерді қабылдау аяқталғаннан кейін оқуға түсуші тестілеуді тапсыру күні, тапсыру уақыты мен мекенжайы туралы ақпаратпен жеке кабинетінде таныса алады.

Түсуші тестілеуге қатысудан бас тартқан жағдайда деректер базасы жабылғанға дейін жеке кабинетінен өзінің өтінішін өшіруі қажет.

Бұл ретте, тестілеу үшін төлем келесі құжаттарды:

1) тестілеу үшін төлемді қайтару туралы түсушіден өтінішті;

2) тестілеуге қатысуға арналған төлем туралы түбіртекті;

3) жеке куәліктің көшірмесін;

4) төлем картасының көшірмесін;

5) банктің реквизиттерін көрсете отырып, 20 таңбалы есепшотын ұсынған кезде қайтарылады.

Тестілеу үшін төлем деректер базасы жабылғаннан кейін қайтарылмайды.

Тестілеуге негізделген себептер бойынша келмеген жағдайда *(сырқаттанып қалу, жақын туысқанының қайтыс болуы)* қаражаттарды қайтару үшін емханадан 095У нысанды немесе E-gov порталынан QR-кодымен ресми анықтама *(барлық анықтамалар сканерленеді және түпнұсқалығы тексеріледі)* ұсыну қажет. Өзге анықтамаларды ұсынған жағдайда тестілеуге төленген төлемақы қайтарылмайды.

Барлық қосымша сұрақтар бойынша 8(7172)69-50-97 телефонына хабарласуға болады.